PLANB พุ่งเกิน 3% หลังจอร่วมทุนบริการสื่อโฆษณากับบริษัทในลาว
PLANB พุ่งเกิน 3% หลังจอร่วมทุนบริการสื่อโฆษณากับบริษัทในลาว โดย ล่าสุด ณ เวลา 10.56 น. ราคาอยู่ที่ 5.90 บาท บวก 0.20 บาท หรือ 3.51% สูงสุดที่ 5.95 บาท ต่ำสุดที่ 5.75 บาท มูลค่าซื้อขายที่ 25.98 ล้านบาท
22 มิ.ย. 2560

ผู้สื่อข่าวรายงานว่า ราคาหุ้นบริษัท แพลน บี มีเดีย จำกัด (มหาชน) หรือ PLANB ณ เวลา 10.56 น. ราคาอยู่ที่ 5.90 บาท บวก 0.20 บาท หรือ 3.51% สูงสุดที่ 5.95 บาท ต่ำสุดที่ 5.75 บาท มูลค่าซื้อขายที่ 25.98 ล้านบาท ขณะที่ตลาดหุ้นไทยโดยรวมบวก 0.29%

โดยราคาหุ้น PLANB ปรับตัวขึ้น หลังจากวานนี้แจ้งข่าว อนุมัติการร่วมลงทุนกับบริษัท Panyathip  Advertising สาธารณรัฐประชาธิปไตยประชาชนลาว ในอัตราส่วน 50% ของหุ้นทั้งหมด เพื่อให้บริการสื่อโฆษณาภายนอกที่อยู่อาศัยประเภท Static Media ในลาว ซึ่งปัจจุบันมีจำนวนทั้งสิ้น 63 ป้าย โดยจะมีการลงนามในบันทึกข้อตกลงความร่วมมือทางธุรกิจ (Memorandum of Understanding : MOU) ในวันนี้ (22 มิ.ย.)
 